
PARLAMENTUL ROMÂNIEI

CAMERA DEPUTAŢILOR
	Comisia  pentru  cultură, arte, mijloace de informare în masă

	      
	Nr. 30/118/10.10.2005_ 


AVIZ

asupra proiectului de Lege pentru  modificarea Legii nr. 50/ 1991 privind autorizarea  executării lucrărilor în construcţii


În conformitate cu prevederile art. 89 şi 108 din Regulamentul Camerei Deputaţilor, republicat, Comisia pentru cultură, arte, mijloace de informare în masă a fost sesizată spre dezbatere şi avizare cu proiectul de Lege pentru modificarea Legii nr. 50/ 1991 privind autorizarea  executării lucrărilor în construcţii, transmis cu adresa PL.-X nr. 411 din 28 septembrie 2005, înregistrat cu nr. 30/118/28.09.2005.


Senatul în calitate de primă Cameră sesizată, a adoptat proiectul de Lege în şedinţa din 22 septembrie 2005.


Camera Deputaţilor este Cameră  decizională.

Potrivit prevederilor art. 60 din Regulamentul Camerei Deputaţilor, Comisia a dezbătut proiectul de Lege mai sus menţionat, în şedinţa din 6 octombrie 2005.

În calitate de invitat a participat la lucrările Comisiei dl. Ioan Onisei, secretar de stat în Ministerul Culturii şi Cultelor


Membrii Comisiei au examinat proiectul de Lege şi au  hotărât cu unanimitatea voturilor celor prezenţi în sală în momentul votării, avizarea favorabilă a proiectului de lege, cu următoarele amendamente.


Sub raport de obiectul şi conţinutul său proiectul de Lege face parte din categoria legilor ordinare.





 

  PREŞEDINTE,




        


Raluca TURCAN

I. Amendamente admise



În urma dezbaterii, Comisia propune avizarea favorabilă a proiectului de Lege pentru modificarea Legii nr. 50/1991 privind autorizarea executării  lucrărilor de construcţii, cu următoarele amendamente:

	Nr. crt.
	Text iniţial
	Text propus de Comisie

(autorul amendamentului)
	Motivarea 

amendamentelor propuse

	 0
	1
	2
	3

	1
	1. La articolul 10, litera a) va avea următorul cuprins: 

“a) în zonele construite protejate, în zonele de protecţie a monumentelor istorice, definite conform legii, şi în ansambluri de arhitectură şi situri arheologice, solicitantul va abţine avizul conform al Ministerului Culturii şi Cultelor, potrivit competenţelor specifice, pe baza documentaţiilor de urbanism avizate conform legii;”
	Punctul 1 al Art. I se modifică şi va avea următorul cuprins:

1. La articolul 10, litera a) va avea următorul cuprins: 

“a) în zonele construite protejate, în zonele de protecţie a monumentelor istorice, definite potrivit  legii, şi în ansamblurile de arhitectură şi siturile arheologice, solicitantul va abţine avizul conform al Ministerului Culturii şi Cultelor,  pe baza documentaţiilor de urbanism avizate potrivit legii;”

Amendament propus de Comisie.
	Pentru o exprimare mai clară.

	2
	2. La articolul 15, litera f) va avea următorul cuprins:

“ f) pentru lucrări de protejare ori de punere în valoare a monumentelor istorice definite conform legii, cu avizul conform al Ministerului Culturii şi Cultelor, potrivit competenţelor specifice, pe baza documentaţiilor de urbanism avizate conform legii.


	Punctul 2 al Art. I se modifică şi va avea următorul cuprins:

2. La articolul 15, litera f) va avea următorul cuprins:

“ f) pentru lucrări de protejare ori de punere în valoare a monumentelor istorice definite potrivit legii, cu avizul conform al Ministerului Culturii şi Cultelor, pe baza documentaţiilor de urbanism avizate  potrivit legii.
Amendament propus de Comisie.
	Pentru o exprimare mai clară. 



	3.
	Art. II. – La data intrării în vigoare a prezentei legi, Hotărârea Guvernului nr. 723/2002 privind înfiinţarea Comisiei Interministeriale pentru zone construite protejate, publicată în Monitorul Oficial al României, Partea I, nr. 520 din 18 iulie 2002, se abrogă.
	Articolul II se modifică şi va avea următorul cuprins:

Art. II. – În termen de 30 de zile de la  data intrării în vigoare a prezentei legi, Guvernul va abroga Hotărârea Guvernului nr. 723/2002 privind înfiinţarea Comisiei Interministeriale pentru zone construite protejate, publicată în Monitorul Oficial al României, Partea I, nr. 520 din 18 iulie 2002..

Amendament propus de Comisie
	Din motive de tehnică legislativă.






PREŞEDINTE,                                                                                      SECRETAR,


        Raluca TURCAN                                                                                  Dumitru Avram


             Expert,













         Cristina DAN

